

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA Nr. 113/30.05.2019**

**privind aprobarea proiectului “Transformarea zonei degradate Cubic în zonă de petrecere a timpului liber pentru comunitate” precum şi a cheltuielilor aferente**

Consiliul Local al Municipiului Satu Mare întrunit în şedinţa ordinară din data de 30.05.2019,

Luând act de raportul comun al Serviciului scriere, implementare şi monitorizare proiecte şi al Direcţiei economice cu nr. 27349/23.05.2019, din cadrul aparatului de specialitate al primarului, de expunerea de motive a primarului municipiului, în calitate de iniţiator, înregistrată cu nr. 27350/23.05.2019, de raportul comisiei de specialitate a consiliului local,

Având în vedere proiectul “Transformarea zonei degradate Cubic în zonă de petrecere a timpului liber pentru comunitate”

Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În temeiul prevederilor art. 14, 36 alin. (7) lit.a), ale art. 45 alin. (2) lit. d), precum şi ale art. 115 alin. (1) lit. b) din Legea administraţiei publice locale nr. 215/2001, republicată, cu modificările şi completările ulterioare,

Adoptă prezenta

**H O T Ă R Â R E:**

**Art.1.** Se aprobă proiectul “Transformarea zonei degradate Cubic în zonă de petrecere a timpului liber pentru comunitate” finanţat prin Programul Operaţional Regional 2014-2020, Axa prioritară 4, Obiectiv specific 4.2, apelul de proiecte nr. POR/189/4/2/ Reconversia și refuncționalizarea terenurilor și suprafețelor degradate, vacante sau neutilizate din municipiile reședință de județ.

**Art.2.** Se aprobă valoarea totală a proiectului “Transformarea zonei degradate Cubic în zonă de petrecere a timpului liber pentru comunitate” în cuantum de 13.185.373, 24 leiinclusiv TVA, din care contribuţia proprie ce revine autorităţii

administraţiei publice locale a Municipiului Satu Mare în valoare de 255.014, 73 lei reprezentând 2% din valoarea totală eligibilă a proiectului, precum şi asigurarea tuturor fondurilor necesare implementării proiectului anterior menţionat.

**Art.3.** Se aprobă cheltuielile neeligibile în valoare de 434.636, 83 lei ce revine autorităţii administraţiei publice locale a Municipiului Satu Mare.

**Art.4.** Ȋşi încetează aplicabilitatea Hotărârea Consiliului Local nr. 91/25.04.2019 privind aprobarea proiectului “Transformarea zonei degradate Cubic în zonă de petrecere a timpului liber pentru comunitate” precum şi a cheltuielilor aferente.

**Art.5.** Cu ducerea la îndeplinire a prezentei hotărâri se încredinţează Primarul municipiului Satu Mare, Direcţia economică şi Serviciul scriere, implementare şi monitorizare proiecte.

**Art.6**. Prezenta hotărâre se comunică, prin intermediul secretarului municipiului Satu Mare, în termenul prevăzut de lege, Primarului municipiului Satu Mare, Instituţiei Prefectului judeţului Satu Mare, Direcţiei economice şi Serviciului scriere, implementare şi monitorizare proiecte.

**Președinte de ședință Contrasemnează**

Pugner Robert Secretar

Mihaela Maria Racolța

Prezenta hotărâre a fost adoptată cu respectarea prevederilor art.45 alin.(2) din Legea administraţiei publice locale nr. 215/2001, republicată, cu modificările şi completările ulterioare;

|  |  |
| --- | --- |
| Total consilieri în funcţie | 23 |
| Nr . total al consilierilor prezenţi | 22 |
| Nr total al consilierilor absenţi | 1 |
| Voturi pentru | 22 |
| Voturi împotrivă | 0 |
| Abţineri | 0 |

Redactat în 6 exemplare originale